“โอเปก-รัสเซีย” เห็นพ้องลดผลิตน้ำมันสู่ระดับ 1.2 ล้านบาร์เรล/วัน เริ่มม.ค.62
"โอเปก-รัสเซีย" เห็นพ้องลดผลิตน้ำมันสู่ระดับ 1.2 ล้านบาร์เรล/วัน เริ่มม.ค.62
8 ธ.ค. 2561

ผู้สื่อข่าวรายงานว่า กลุ่มประเทศผู้ส่งออกน้ำมัน (โอเปก) ระบุสามารถบรรลุข้อตกลงปรับลดกำลังการผลิตน้ำมันร่วมกับพันธมิตรนอกกลุ่มโอเปก ซึ่งรวมถึงรัสเซีย ในวันนี้ (8 ธ.ค.61)
ทั้งนี้ สมาชิก 15 ชาติของโอเปกจะปรับลดกำลังการผลิตน้ำมัน 800,000 บาร์เรล/วัน ขณะที่ผู้ผลิตน้ำมันนอกกลุ่มโอเปกจะปรับลดกำลังการผลิต 400,000 บาร์เรล/วัน ซึ่งจะทำให้มีการปรับลดกำลังการผลิตรวม 1.2 ล้านบาร์เรล/วัน โดยจะเริ่มมีผลบังคับใช้ในเดือนม.ค.62
อย่างไรก็ตาม ตัวเลขการปรับลดกำลังการผลิตดังกล่าวอยู่ในช่วงการคาดการณ์ของนักวิเคราะห์ที่ระดับ 1.0-1.4 ล้านบาร์เรล/วัน
ขณะที่รัสเซียเห็นพ้องที่จะปรับลดการผลิตน้ำมัน 200,000 บาร์เรล/วัน โดยเพิ่มขึ้นจากระดับ 150,000 บาร์เรล/วันที่มีการเปิดเผยก่อนหน้านี้
นอกจากนี้ โอเปกยังได้อนุญาตให้อิหร่านได้รับสิทธิยกเว้นจากการปรับลดกำลังการผลิต แม้ว่าซาอุดีอาระเบียแสดงความไม่เห็นด้วยในช่วงแรก